Document ID: 32005R1607

KOMISSION ASETUS (EY) N:o 1607/2005,
annettu 30 päivänä syyskuuta 2005,
jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 5 kohdan,
sekä katsoo seuraavaa:
(1)
Komission asetuksen (EY) N:o 296/96 (2) 1 artiklassa säädetään, että komissio antaa jäsenvaltioiden käyttöön talousarvion määrärahojen rajoissa EMOTR:n tukiosastosta rahoitettavien menojen kattamiseen tarvittavat varat.
(2)
Asetuksen (EY) N:o 296/96 7 artiklan 1 kohdassa säädetään, että kuukauden aikana ilmoitettujen menojen on yleensä vastattava kyseisen kuukauden aikana todella toteutuneita maksuja. Kyseisestä periaatteesta poikkeamisesta on annettu säännöksiä.
(3)
Jotta varmistetaan talousarvion noudattaminen ja jotta tarvittavassa määrin noudatettaisiin asetuksen (EY) N:o 296/96 1 artiklan säännöksiä, jäsenvaltioiden olisi voitava mukauttaa muiden kuin Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 (3) kattamien toimenpiteiden menoilmoituksia ja ilmoittaa menot seuraavana kuukautena.
(4)
Sen vuoksi asetus (EY) N:o 296/96 olisi muutettava vastaavasti.
(5)
Tässä asetuksessa säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 296/96 7 artiklan 1 kohdan ensimmäiseen alakohtaan alakohta seuraavasti:
”d)
jäsenvaltioille muiden kuin neuvoston asetuksen (EY) N:o 1257/1999 (4) kattamien toimenpiteiden osalta 1 päivän lokakuuta ja 15 päivän lokakuuta 2005 välisenä aikana aiheutuneet menot voidaan 1 artiklan säännösten noudattamiseksi ilmoittaa maksun suorittamista tuensaajalle seuraavalle kuukaudelle.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 2005.

Labels: 12
4
15